

**Сәбит Мұқанов пен Ғабит Мүсіреповтың мемлекеттік әдеби-мемориалдық мұражай кешені туралы**

Қазақстан Республикасы Үкіметінің Қаулысы 1999 жылғы 8 ақпан N 104

      Әдеби мұражайлардың қаржылық және материалдық-техникалық базасын нығайту, олардың ғылыми-зерттеу және ғылыми-ағарту жұмысы саласындағы қызметін жақсарту мақсатында Қазақстан Республикасының Үкіметі қаулы етеді:   
      1. Сәбит Мұқановтың республикалық әдеби-мемориалдық мұражай-үйінің аты Сәбит Мұқанов пен Ғабит Мүсіреповтың мемлекеттік әдеби-мемориалдық мұражай кешені болып өзгертілсін.   
      2. Қазақстан Республикасының Орталық мемлекеттік мұражайының Ғабит Мүсірепов бөлімінің мұражай қоры Сәбит Мұқанов пен Ғабит Мүсіреповтың мемлекеттік әдеби-мемориалдық мұражай кешенінен берілсін.   
      3. Қазақстан Республикасының Мәдениет, ақпарат және қоғамдық келісім министрлігі:   
      1) жоғарыда аталған мұражай кешенінің жарғысын бекіту және мемлекеттік тіркелуі жөніндегі қажетті шараларды белгіленген тәртіппен жүргізсін;   
      2) аталған мұражай қорын тарихи-мәдени құндылықтарды сақтау жөніндегі

мемлекеттік тапсырыс шеңберінде республикалық бюджеттен қаржыландыруды

жүзеге асырсын.

     4. Мыналардың күші жойылған деп танылсын:

     1) Қазақ ССР Министрлер Советінің 1975 жылғы 6 қазандағы N 740 өкімі;

     2) "Социалистік Еңбек Ері, Қазақ ССР Ғылым академиясының академигі,

Қазақ ССР халық жазушысы Ғ.М.Мүсіреповті мәңгі есте қалдыру туралы" Қазақ

ССР Министрлер Советінің 1986 жылғы 11 шілдедегі N 270 қаулысының 3-тармағы

(Қазақ ССР ҚЖ, 1986, N 17, 58-құжат).

     5. Осы қаулы қол қойылған күнінен бастап күшіне енеді.

     Қазақстан Республикасының

        Премьер-Министрі

   Оқығандар:

  Қобдалиева Н.

  Икебаева А.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК